TKN วิ่งกว่า 2% ลุ้นแตะเป้า 15.40 บ. โบรกฯ มองผลงานโตเด่น รับผลิตภัณฑ์ใหม่
TKN วิ่งกว่า 2% ลุ้นแตะเป้า 15.40 บ. โบรกฯ มองผลงานโตเด่น รับผลิตภัณฑ์ใหม่
TKN วิ่งกว่า 2% ลุ้นแตะเป้า 15.40 บ. โบรกฯ มองผลงานโตเด่น รับผลิตภัณฑ์ใหม่
8 ธ.ค. 2563

ผู้สื่อข่าวรายงานว่า ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ล่าสุด ณ เวลา 10.20 น. อยู่ที่ระดับ 12.10 บาท ปรับตัวขึ้น 0.30 บาท หรือ 2.54% ด้วยมูลค่าการซื้อขาย 121.80 ล้านบาท
โดย บล.เคทีบี (ประเทศไทย) แนะนำ “ซื้อ” TKN ราคาเป้าหมาย 15.40 บาท/หุ้น โดยชอบการเพิ่มรายได้จากสินค้า Non seaweed โดยชานม Just Drink โดยราคาที่วางจำหน่ายจะอยู่ที่ 35 บาทซึ่งราคาใกล้เคียงกับที่ไต้หวัน และยังเป็นที่นิยมของนักท่องเที่ยวไทยที่เดินทางไปไต้หวันที่ต้องซื้อกลับมา เชื่อว่าจะได้รับการตอบรับที่ดีจากผู้บริโภคในไทยทั้งจากราคาที่ใกล้เคียงกับไต้หวัน และรสชาติไม่หนักไม่เบาเกินไปสามารถดื่มได้ทั้งวัน เพิ่มโอกาสในการดื่มชานมไต้หวันแทนชานมไข่มุกที่คนไทยนิยมดื่ม (ปัจจุบันคนไทยเป็นชาติที่ดื่มชานมไข่มุกมากสุดในเอเชีย 6 แก้วต่อเดือน)  นอกจากนี้ ยังวางขายใน 7-Eleven ทุกสาขา (7-Eleven ในไทย 12,225 สาขา และสาขาในกรุงเทพ 5,325 สาขา) ทำให้สะดวกในการซื้อ
สำหรับปี 2564 เชื่อมั่นว่าจะเป็นปีทองของ TKN โดยผลประกอบการจะเติบโตโดดเด่นที่ 545 ล้านบาท +43% จากช่วงเดียวกันเมื่อปีก่อน จากรายได้รวมที่ขยายตัว +11% จากช่วงเดียวกันเมื่อปีก่อน โดยรายได้ในประเทศขยายตัว +5% จากช่วงเดียวกันเมื่อปีก่อน จากการบริโภคในประเทศและนักท่องเที่ยวที่เริ่มฟื้นตัว, รายได้จากต่างประเทศเพิ่มขึ้น +15% จากช่วงเดียวกันเมื่อปีก่อน จากรายได้จากจีนที่ฟื้นตัว +20% จากช่วงเดียวกันเมื่อปีก่อน จากยอด Orion ที่กลับมาสู่ระดับปกติเต็มปี และ GPM ที่ปรับตัวเพิ่มขึ้นจาก Utilization rate โรงงานที่ดีขึ้น (จากการรวมโรงงาน) และต้นทุนวัตถุดิบที่ลดลง ทั้งนี้ ยังไม่ได้รวมรายได้จากชานมไต้หวันในประมาณการ คงคำแนะนำ ซื้อ TKN ราคาเป้าหมายที่ 15.40 บาท อิง 2564 PER ที่ 39 เท่า (เทียบเท่า 5-yr average) ปัจจุบัน TKN เทรดอยู่ที่ 2564 PER 28.1 เท่า (ใกล้เคียง -1SD below 5-yr avg PER)